Tožba, vložena 27. septembra 2025 – TNG Stadtnetz/Komisija
(Zadeva T-671/25)
Jezik postopka: nemščina
Stranki
Tožeča stranka: TNG Stadtnetz GmbH (Kiel, Nemčija) (zastopnik: S. Louven, odvetnik)
Tožena stranka: Evropska komisija
Predlogi
Tožeča stranka Splošnemu sodišču predlaga, naj:
razglasi ničnost dopisa Evropske komisije o razkritju z dne 28. julija 20251 ;
Komisiji naloži plačilo stroškov.
Tožbeni razlogi in bistvene trditve
Tožba temelji na naslednjih tožbenih razlogih.
Prvič, tožeča stranka izpodbija pristojnost Komisije
Komisija naj bi po preteku daljšega časa ravnala tako, da je sprejela dopis o razkritju iz člena 24(2), drugi pododstavek, prvi stavek, Uredbe (EU) 2015/15891, čeprav so dejanski in pravni elementi, ki jih je tožeča stranka navedla v pritožbi, že na podlagi prima facie preučitve zadostovali za dokaz kršitve prava državnih pomoči, in je bilo zato treba sprejeti formalni sklep.
Drugič, tožeča stranka se sklicuje na kršitev bistvenih formalnih zahtev
Komisija se je izognila zahtevi za ukrepanje v obliki sklepa iz člena 15(1), prvi stavek, Uredbe (EU) 2015/1589 s tem, da je namesto tega poslala dopis o razkritju.
Tretjič, tožeča stranka se sklicuje na neizpolnitev obveznosti
Komisija naj bi v nasprotju s členom 12 Uredbe (EU) 2015/1589 resno kršila načelo dobrega upravljanja iz člena 41(1) Listine Evropske unije o temeljnih pravicah (v nadaljevanju: Listina) ter načelo pravne države iz člena 2, prvi stavek, Pogodbe o Evropski uniji in člena 52(2) Listine Evropske unije o temeljnih pravicah, ter preiskovalno dolžnost, ki izhaja iz njih.
4. Četrtič, tožeča stranka trdi, da je Komisija zlorabila svoja pooblastila
Komisija naj bi zlorabila diskrecijsko pravico, ki jo ima na podlagi člena 12 Uredbe (EU) 2015/1589, ker ni sprejela sklepa, temveč je ravnala le tako, da je sprejela dopis o razkritju, v skladu s členom 24(2), drugi pododstavek, prvi stavek, Uredbe (EU) 2015/1589.
____________
1     Gre za dopis o razkritju v skladu s členom 24(2), drugi pododstavek, prvi stavek, Uredbe Sveta (EU) 2015/1589 z dne 13. julija 2015, v zvezi z „Case SA.114187/Alleged aid to NetCOM BW“.
1     Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (kodificirano besedilo) (UL 2015, L 248, str. 9).